
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου της κοινότη¬ 
τας Ελληνικού (ν. Αττικής). 1 

Έγκριση μεταφοράς συντελεστή δόμησης ρυμοτομουμένου ακινήτου 
που βρίσκεται εντός του ρυμοτομικού σχεδίου δήμου Κηφισιάς 

(ν. Αττικής). 2 

Έγκριση μεταφοράς συντελεστή δόμησης από ακίνητο που βρίσκε¬ 
ται εντός του εγκεκριμένου ρυμοτομικού σχεδίου του δήμου Αθη¬ 
ναίων (ν. Αττικής). 3 


ΠΡΟΕΔΡΙΚΑ 

ΔΙΑΤΑΓΜΑΤΑ 


Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου της κοινότητας Ελλη¬ 
νικού (ν. Αττικής). 

Ο ΠΡΟΕΔΡΟΣ ΤΗΣ 
ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «περί καθορισμού 
ανωτάτου ορίου συντελεστού δομήσεως κλπ.» (Α’58). 

2. Τις διατάξεις του π.δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979 (Α' 138), όπως τροποποιήθηκε με το από 19.6.1987 π.δ/γμα 
(Δ’ 592). 

3. Τις διατάξεις του π.δ./τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979 (Α 154) 
όπως τροποποιήθηκε με το υπ’ αρ. 367/1987 π.δ/γμα (Α 163). 

4. Τις διατάξεις των άρθρων 2, 3 και 7 του ν. 1032/1980 «περί συ- 
στάσεως Υπουργείου Χωροταξίας Οικισμού και Περιβάλλοντος (Α 

57). 

5. Τις διατάξεις του εδαφ. ιδ της παραγράφου 1 του άρθρου 23 του ν. 
1558/1985 «Κυβέρνηση και Κυβερνητικά Όργανα» (Α’ 137). 

6. Την από 10.2.1989 αίτηση των Λαδά Παναγιώτη και Ασπασίας 
συζ. Παν. Λαδά για μεταφορά του συντελεστή δόμησης. 

7. Την υπ’ αρ. 197/συν. 12/1989 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

8. Την υπ’ αρ. ΑΠ 39866/13.7.1989 απόφαση του Υπουργού Πε¬ 
ριβάλλοντος Χωροταξίας και Δημοσίων Έργων για προέγκριση της 
σχετικής τεχνικής μελέτης μετά από πρόταση του Υπουργού Περιβάλ¬ 
λοντος Χωροταξίας και Δημοσίων Έργων, αποφασίζουμε: 


Άρθρο 1 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε με το από 13.5.1981 π.δ/γμα(Δ 289)απότο 
βαρυνόμενο ακίνητο που βρίσκεται εντός του ρυμοτομικού σχεδίου του 
δήμου Περιστεριού (ν. Αττικής) και για το οποίο έχει εκδοθεί ο υπ’ αρ. 
310/1988 σχετικός τίτλος δικαιώματος μεταφοράς συντελεστή δόμη¬ 
σης, επ’ ονόματι Παναγιώτη και Ασπασίας Λαδά, σε άλλο ακίνητο 
(ωφελούμενο) που βρίσκεται εντός του ρυμοτομικού σχεδίου της κοινό¬ 
τητας Ελληνικού (ν. Αττικής) επί της οδού Νικηταρά, ιδιοκτησίας των 
ιδίων, όπως το ωφελούμενο ακίνητο φαίνεται με στοιχεία ΑΒΓΔΑ σε 
κλίμακα 1:200 που θεωρήθηκε απο τον Προϊστάμενο της Δ/νσης Το¬ 
πογραφικών Εφαρμογών με την υπ’ αρ. 69802/1989 πράξη του και 
που αντίτυπό του σε φωτοσμίκρυνση δημοσιεύεται με το παρόν διά¬ 
ταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 121,24 τ.μ. που αντιστοιχεί σε 163,57 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά την μετα¬ 
φορά είναι τα εξής: 

α. Εμβαδόν οικοπέδου: 402,85 τ.μ. 

β. Ποσοστό κάλυψης: 40% 

γ. Συντελεστής δόμησης: 1,30 

δ. Μέγιστο επιτρεπόμενο ύψος: είκοσι ένα (21) μ. 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
υπ’ αριθ. 69802/1989 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

Άρθρο 2 

Εγκρίνεται η χορήγηση νέου τίτλου μεταφοράς συντελεστή δόμησης 
σε αντικατάσταση του υπ’ αρ. 310/1988 τίτλου δικαιώματος μεταφο¬ 
ράς συντελεστή δόμησης στο όνομα Παναγιώτη και Ασπασίας Λαδά για 
το υπολειπόμενο και μη χρησιμοποιηθέν εμβαδόν 44,82 τ.μ. (208,39 - 
163,57). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος διατάγμα¬ 
τος. 

Αθήνα, 11 Δεκεμβρίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΙΑΣΚΑΣ 

( 2 ) 

Έγκριση μεταφοράς συντελεστή δόμησης ρυμοτομουμένου ακινήτου 

που βρίσκεται εντός του ρυμοτομικού σχεδίου δήμου Κηφισιάς (ν. 

Αττικής). 

Ο ΠΡΟΕΔΡΟΣ ΤΗΣ 
ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «περί καθορισμού 
ανωτάτου ορίου συντελεστού δομήσεως κλπ.» (Α’58). 

2. Τις διατάξεις του π.δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979 (Α' 138), όπως τροποποιήθηκε με το από 19.6.1987 π.δ/γμα 
(Δ’ 592). 

3. Τις διατάξεις του π.δ./τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979» (Α' 154) 
όπως τροποποιήθηκε με το υπ’ αρ. 367/1987 π.δ/γμα (Α' 163). 

4. Τις διατάξεις των άρθρων 2, 3 και 7 του ν. 1032/1980 «περί συ- 
στάσεως Υπουργείου Χωροταξίας Οικισμού και Περιβάλλοντος (Α' 
57). 

5. Τις διατάξεις της παραγράφου 1 (εδ. ιδ) του ν. 1558/1985 «Κυ¬ 
βέρνηση και Κυβερνητικά Όργανα» (Α' 137). 

6. Την υπ’ αριθ. 21663/27.12.1988 πράξη συναίνεσης των Θεμι¬ 
στοκλή Σωτηριάδη και Θάλειας Σωτηριάδη. 

7. Την υπ’ αρ. 289/1988 γνωμοδότηση του Κεντρικού Συμβουλίου 
Χωροταξίας Οικισμού και Περιβάλλοντος. 

8. Την υπ’ αρ. 40928/1989 απόφαση του Υπουργού Περιβάλλο¬ 
ντος Χωροταξίας και Δημοσίων Έργων για προέγκριση της σχετικής 
τεχνικής μελέτης μετά από πρόταση του Υπουργού Περιβάλλοντος Χω¬ 
ροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης του ρυμοτομουμένου 
με το από 31.12.1970 π.δ/γμα (Δ' 24/71) ακινήτου (βαρυνομένου) 
που βρίσκεται εντός του ρυμοτομικού σχεδίου δήμου Κηφισιάς (ν. Αττι¬ 
κής) στη θέση Παλιάγιαννη μεταξύ των οδών Νεκταρίου και Νέστορος, 
του οποίου την επικαρπία έχει ο Θεμιστοκλής Σωτηριάδης και την ψιλή 
κυριότητα η Θάλεια Σωτηριάδη, όπως το βαρυνόμενο ακίνητο φαίνεται 


με στοιχεία 3, 4, 5, 6, 7, 8, 9, 10, 11, 12, 13, 14, 15, 21, 22, 23, 3 
πλην του τμήματος με στοιχεία 1, 2, 16, 23, 22, 17, 18, 19, 20, 15, 
24, 25, 26, 1 στο σχετικό διάγραμμα σε κλίμακα 1:500 που θεωρή¬ 
θηκε από τον Προϊστάμενο της Διεύθυνσης Τοπογραφικών Εφαρμογών 
με την υπ’ αριθ. 71803/1989 πράξη του και που συνοπτικό του αντί¬ 
τυπο δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν οικοπέδου: 3.751 τ.μ. 

β. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά 0,6. 

γ. Ποσοστό κάλυψης: 40%. 

δ. Δομήσιμες επιφάνειες που αντιστοιχούν σ’ αυτό: 3.751 τ.μ. X 0,6 
= 2.250,60 τ.μ. 

ε. Μεταφερόμενες δομήσιμες επιφάνειες: 1500,40 τ.μ. 

(3.751 X 0,40 = 1500,40 τ.μ.) από ισόγειο και 750,20 τ.μ. 
(2.250,60 - 1500,40 τ.μ.) από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Θεμιστοκλή Σωτηριάδη (έχοντας την επικαρπία του ακινή¬ 
του) και Θάλειας Σωτηριάδη (εχούσης την ψιλή κυριότητα του ακινή¬ 
του) για εμβαδόν 2.250,60 τ.μ. ήτοι 1.500,40 τ.μ. από ισόγειο και 
750,20 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 11 Δεκεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΙΑΣΚΑΣ 




;„ζ, (ν. Ατηΐΐ"*) 1 

(3) 

Έγκριση μεταφοράς συντελεστή δόμησης από ακίνητο που βρίσκεται 

εντός του εγκεκριμένου ρυμοτομικού σχεδίου του δήμου Αθηναίων 

(ν. Αττικής). ν/ 

Ο ΠΡΟΕΔΡΟΣ ΤΗΣ 
ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 880/1979 «περί καθορισμού ανωτάτου ορίου 
συντελεστού δομήσεως κλπ.» (Α'58) και ειδικότερα το άρθρο 2. 

2. Τις διατάξεις του π.δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979 (Α' 138), όπως τροποποιήθηκε με το από 19.6.1987 π.δ/γαα 
(Δ’ 592). 

3. Τις διατάξεις του π.δ./τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979» (Α' 154), 
όπως τροποποιήθηκε με το υπ’ αρ. 367/1987 π.δ/γμα (Α' 163). 

4. Τις διατάξεις του ν. 1032/1980 «Περί συστάσεως Υπουργείου 

Χωροταξίας Οικισμού και Περιβάλλοντος» (Α' 57) και ειδικότερα τα 
άρθρα 2, 3 και 7. , 

5. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (Α' 137) και ειδικότερα το άρθρο 23 παράγρ. 1. 

6. Την υπ’ αριθ. 1421/6.7.1989 πράξη συναίνεσης του Λεωνίδα 
Κουλούρη αποκλειστικού κυρίου του παρακάτω περιγραφομένου ακινή¬ 
του. 

7. Την απο 27.3.1989 (αριθμ. πρωτ. 18979/1989 αίτηση του Λε¬ 
ωνίδα Κουλούρη. 

8. Την υπ αρ. συν. 12/πρ. 196/1989 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

9· Την υπ αριθμ. 401330/20.7.1989 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων για προέγκριση της 
σχετικής τεχνικής μελέτης. 

10. Την κατόπιν αυτοψίας της υπαλλήλου Νικολέττας Χριστοφίλου. 
Επιβεβαίωση των εμπλεκομένων στον υπολογισμό του μεταφερομένου 
συντελεστή δόμησης στοιχείων του ακινήτου που βρίσκεται στην οδό 
Μάρκου Μπότσαρη 20 εντός του ρυμοτομικού σχεδίου του δήμου Αθή¬ 
νας (Ν. Αττικής) με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 


Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου) το οποίο έχει χαρακτηρισθεί ως διατηρητέο με την υπ’ 
αριθμ. 84219/51841/86 απόφαση του Υπουργού Περιβάλλοντος, 
Χωροταξίας και Δημοσίων Εργων (Δ' 1227) και το οποίο βρίσκεται 
εντός του ρυμοτομικού σχεδίου του δήμου Αθήνας (ν. Αττικής) επί της 
οδού Μάρκου Μπότσαρη 20 του οποίου αποκλειστικός κύριος τυγχάνει 
ο παραπάνω αϊτών τη μεταφορά του συντελεστή δόμησης, όπως το βα- 
ρυνόμενο ακίνητο φαίνεται με στοιχεία Α Β Γ Δ στο σχετικό πρωτότυπο 
διάγραμμα σε κλίμακα 1:200 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την υπ’ αριθμ. 69803/1989 
πράξη του και που συνοπτικό του αντίτυπο δημοσιεύεται με το παρόν 
διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ακινήτου: 251,50 τ.μ. 

β. Ποσοστό κάλυψης: 70% 

γ. Συντελεστής δόμησης βάσει του οποίου πραγματοποιείται η μετα¬ 
φορά: 3,60 

δ. Δομήσιμες επιφάνειες που αντιστοιχούν σ’ αυτό, είναι: 251,50 X 
3,60 = 905,40 τ.μ. 

ε. Δομημένη επιφάνεια: 360,76 τ.μ. 

στ. Μεταφερόμενη δομήσιμη επιφάνεια: 544,64 τ.μ. (905,40 - 
360,76 = 544,64) από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα του παραπάνω ιδιοκτήτη για εμβαδό 544,64 τ.μ. 

Άρθρο 3 , 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και' Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 11 Δεκεμβρίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΙΑΣΚΑΣ 











